***MARGELIS***

TRAVEL SERVICES & COACH OPERATOR

ΣΑΤΩΒΡΙΑΝΔΟΥ 3 – ΠΑΤΡΑ, 262 23

ΤΗΛ:2610278259 TΗΛ& FAX:2610222350

e-mail: [info@margelis.eu](mailto:info@margelis.eu) [www.margelis.eu](http://www.margelis.eu)

**ΙΘΑΚΗ & ΚΕΦΑΛΟΝΙΑ**

**4 ΗΜΕΡΕΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **17/07** | **20/07** |

**1η ΗΜΕΡΑ: ΠΑΤΡΑ – ΙΘΑΚΗ**

Συγκέντρωση των εκδρομέων στην Πλατεία Τριών Συμμάχων στο κάτω μέρος στις 12:00 και επιβίβαση στο πλοίο που θα μας φέρει στο λιμάνι του Πισαετού Ιθάκης (αναχώρηση από το λιμάνι της Πάτρας στις 13:00 – άφιξη στην Ιθάκη στις 17:05). ‘Άφιξη στο λιμάνι του Πισαετού, μεταφορά στο Βαθύ, την πρωτεύουσα του νησιού. Τακτοποίηση στο ξενοδοχείο. Ελεύθερος χρόνος στην όμορφη πρωτεύουσα που συγκεντρώνει πλήθος κόσμου. Το λιμάνι, το νεοκλασικό αρχοντικό Δρακούλη, τα στενά σοκάκια με τις ταβέρνες και τα ζαχαροπλαστεία και η χαλαρή ατμόσφαιρα του νησιού δημιουργούν τις προϋποθέσεις για μια μέρα ξεκούραστη με αύρα Ιονίου. Η ώρα του ηλιοβασιλέματος φημίζεται στο νησί της Ιθάκης καθώς οι αχτίδες του ήλιου κρύβονται πίσω από τους ορεινούς όγκους της Κεφαλονιάς.

**2η ΗΜΕΡΑ: ΙΘΑΚΗ**

Ημέρα ελεύθερη. Σας προτείνουμε προαιρετική κρουαζιέρα διάρκειας 6 ωρών με τουριστικό σκάφος στις παραλίες Αφάλες, Νησάκι και Γιδάκι που δύσκολα προσεγγίζονται μέσω ξηράς και ο καλύτερος τρόπος να απολαύσει κανείς την απαράμιλλη ομορφιά τους είναι δια της θαλάσσης. Πρόκειται για παραλίες εξωτικής ομορφιάς που συνδυάζουν άψογα το πράσινο της βλάστησης του νησιού με το καταγάλανο χρώμα του Ιονίου για αυτό και εύλογα κατατάσσονται στις καλύτερες παραλίες της χώρας μας. Η βόλτα με το σκάφος θα σας χαρίσει την δυνατότητα να κολυμπήσετε σε διάφανα νερά, φημισμένα για το κάλλος και τα ιδιαίτερα χαρακτηριστικά τους.

**3η ΗΜΕΡΑ: ΙΘΑΚΗ**

Στην περιήγηση μας με το πούλμαν θα δούμε τη δυτική πλευρά του νησιού με την εκπληκτική θέα προς το Ιόνιο πέλαγος. Θα περάσουμε από την περιοχή Πηλικάτα όπου θεωρείται η πόλη του Οδυσσέα και θα σταθμεύσουμε στο χωριό Σταυρός. Το Αρχαιολογικό μουσείο του χωριού καταδεικνύει την ύπαρξη ιστορικού ενδιαφέροντος στο νησί με σημαντικά ευρήματα της περιοχής. Στην συνέχεια θα επισκεφθούμε το λιμανάκι Φρίκες, με έντονα γραφικό χαρακτήρα και τους ανεμόμυλους που στέκουν αγέρωχοι, καλοδιατηρημένοι και επιβλητικοί θυμίζοντας την εμπορική και ναυτική σημασία της περιοχής. Τέλος θα επισκεφθούμε και την πιο γνωστή περιοχή του νησιού, το Κιόνι. Πλακόστρωτα, στενά δρομάκια , ασπρισμένες αυλές γεμάτες λουλούδια και σκαλοπάτια που ξεκινούν από ψηλά και καταλήγουν στην ακτή μας προδιαθέτουν για βόλτες αλλά και για ξέγνοιαστες στιγμές στο νησί που μας επιτρέπει να βιώσουμε την ουσία των διακοπών μιας και ο χρόνος φαίνεται να σταματά. Ελεύθερος χρόνος για μπάνιο σε έναν από τους βραχώδεις κολπίσκους που συναντά κανείς στην ακτογραμμή του οικισμού και για γεύμα. Επιστροφή το απόγευμα στο Βαθύ.

**4η ΗΜΕΡΑ: ΙΘΑΚΗ – ΚΕΦΑΛΟΝΙΑ – ΠΑΤΡΑ**

Πρωινή αναχώρηση για το λιμάνι του Πισαετού και επιβίβαση στο πλοίο που θα μας φέρει σε 20’ στο λιμάνι της Σάμης. Θα επισκεφθούμε τη Μονή Αγίου Γερασίμου και τη πρωτεύουσα του νησιού, το Αργοστόλι. Προστατευμένο μέσα σε ένα φυσικό λιμάνι, απλώνεται πανέμορφο σε χαμηλούς λόφους γεμάτους από βλάστηση που φτάνει ως τη θάλασσα. Ελεύθερος χρόνος στο ‘Λιθόστρωτο’ που είναι ο πεζόδρομος στην καρδιά της πόλης, όπου χτυπάει ο σφυγμός της σύγχρονης αγοράς.νΣτη συνέχεια θα κατευθυνθούμε στο νότιο τμήμα του νησιού, στην μεγάλη και οργανωμένη παραλία της Σκάλας με τα κρυστάλλινα νερά και την αμμουδερή παραλία. Ελεύθερος χρόνος στη διάθεση σας και το απόγευμα θα επιβιβασθούμε στο πλοίο στο πλοίο που θα μας φέρει στην Κυλλήνη. Άφιξη και άμεση αναχώρηση για τη Πάτρα, άφιξη στη πόλη μας το βράδυ.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |
| --- | --- | --- |
|  | **Σε δίκλινο ή τρίκλινο**  **δωμάτιο** | **Σε Μονόκλινο δωμάτιο** |
| Για κρατήσεις που θα γίνουν έως 17/06 με προκαταβολή | 290 € | Κατόπιν διαθεσιμότητας |
| Για κρατήσεις που θα γίνουν από τις 18/06 | 310 € | Κατόπιν διαθεσιμότητας |

**ΠΕΡΙΛΑΜΒΑΝΟΝΤΑΙ**

* Διαμονή στο ξενοδοχείο MΕΝΤΟR 3\* με πρωινό
* Εισιτήρια πλοίου Πάτρα – Ιθάκη, Ιθάκη – Σάμη και Κυλλήνη – Πόρος
* Μεταφορά / περιηγήσεις με πούλμαν σύμφωνα με το πρόγραμμα
* Αρχηγός – συνοδός

**ΣΗΜΕΙΩΣΕΙΣ:**

* **Προκαταβολή για κράτηση θέσης: 100 €, εξόφληση έως τις 12/07**
* Προσοχή: Εξαιτίας της υψηλής πληρότητας των ξενοδοχειακών μονάδων στα ελληνικά νησιά εν γένει, για την τουριστική σεζόν 2025, οι κρατήσεις στα ξενοδοχεία αντιστοιχούν σε περιορισμένο αριθμό δωματίων. Παρακαλούμε, οι δηλώσεις συμμετοχής να γίνονται το συντομότερο δυνατόν.
* Δεν περιλαμβάνονται: o φόρος διαμονής, **η προαιρετική κρουαζιέρα: 35** **€** (οι δηλώσεις συμμετοχής για την κρουαζιέρα θα πρέπει να γίνουν το αργότερο έως τις 10/07), είσοδοι σε μουσεία, αρχαιολογικούς χώρους, οτιδήποτε αναφέρεται ως προαιρετικό και ότι ρητά δεν αναφέρεται.
* Το πρόγραμμα είναι ενδεικτικό και ενδέχεται να υπάρξουν τροποποιήσεις ως προς τη σειρά του προγράμματος.
* Σε περίπτωση που η πρόσβαση σε κάποιο σημείο του προγράμματος είναι αδύνατη, γίνεται αλλαγή επίσκεψης με κάποιο άλλο μέρος.

**ΕΝΔΙΑΦΕΡΟΥΝ ΤΟΥΣ ΕΚΔΡΟΜΕΙΣ**

* Οι θέσεις δηλώνονται με σειρά προτεραιότητας και δεν αλλάζουν
* Τα δωμάτια των ξενοδοχείων παραλαμβάνονται στις 15:00 και παραδίδονται στις 11:00. Στα τρίκλινα δωμάτια στα ξενοδοχεία, το 3ο κρεβάτι είναι πρόσθετο.
* Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
* Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
* Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 30 – 15 ημέρες πριν την έναρξη της εκδρομής παρακρατείται η προκαταβολή, σε διάστημα από 14 – 7 ημέρες το 50% της αξίας της εκδρομής και από 6 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμυρών, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.